PRIENŲ RAJONO SAVIVALDYBĖS ADMINISTRACIJOS

INVESTICIJŲ SKYRIUS

Biudžetinė įstaiga, Laisvės a. 12, LT-59126 Prienai,

tel. +370 319 61 169, el. p. investicijos@prienai.lt

Duomenys kaupiami ir saugomi Juridinių asmenų registre, kodas 288742590

________________________________________________________________________________

Prienų rajono savivaldybės tarybai

SPRENDIMO „DĖL PRITARIMO PROJEKTUI „VISOS DIENOS MOKYKLOS ERDVIŲ SUKŪRIMAS VEIVERIŲ TOMO ŽILINSKO GIMNAZIJOJE“ PROJEKTO

AIŠKINAMASIS RAŠTAS

Sprendimo projekto tikslai, uždaviniai.

Sprendimo projekto tikslas – pritarti investicijų projektui „Visos dienos mokyklos erdvių sukūrimas Veiverių Tomo Žilinsko gimnazijoje“. Įgyvendinus projektą bus sukurta visos dienos mokyklos erdvė Veiverių Tomo Žilinsko gimnazijoje, padidės švietimo paslaugų prieinamumas ir bus užtikrinama socialinė gerovė ir tolygus užimtumas.

Siūlomos teisinio reguliavimo nuostatos.

Lietuvos Respublikos vietos savivaldos įstatymo 6 straipsnio 6 punkte nustatyta, kad viena iš savarankiškųjų savivaldybės funkcijų yra švietimo pagalbos teikimas mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas.

Laukiami rezultatai.

Suplanuota dalį ugdymo įstaigos infrastruktūros pagerinti ir pritaikyti neįgaliesiems: įrengti priešmokyklinio ugdymo klases, specialistų kabinetus, visos dienos klases (įrengti lauko edukacinę erdvę, naują ikimokyklinę klasę), įsigyti įrangą ir priemones visos dienos mokyklos veikloms vykdyti.

Įgyvendinus projektą bus sudarytos sąlygos gauti įvairesnes švietimo paslaugas, padidintas ikimokyklinio, priešmokyklinio, pradinio ir pagrindinio ugdymo paslaugų prieinamumas, sumažintos socialinės rizikos, keliančios grėsmę socialinės atskirties vaikams, mokiniams, asmenims su negalia (vaikų tėvams, mokytojams ir kt.).

Lėšų poreikis ir šaltiniai.

Planuojama išlaidų suma apie 588 236 Eur. Europos Sąjungos fondų lėšos 500 000 Eur, savivaldybės biudžeto lėšos sudaro 88 236 Eur.

Kiti sprendimui priimti reikalingi pagrindimai, skaičiavimai ir paaiškinimai.

2023 m. parengtas investicijų projektas „Visos dienos mokyklos erdvių sukūrimas Veiverių Tomo Žilinsko gimnazijoje“. Atlikus esamos infrastruktūros analizę, padaryta prielaida, kad turima infrastruktūra neatitinka moderniai švietimo įstaigai keliamų infrastruktūros reikalavimų, ji nėra pritaikyta neįgaliesiems, visos dienos mokyklos veiklai, kultūriniam bei įtraukiajam ugdymui, todėl nukenčia ugdymo kokybė. Žmonės, turintys fizinę negalią, gali naudotis tik pirmame aukšte esančiomis patalpomis.

Projekto įgyvendinimo laikotarpis: pradžia 2024 m. IV ketv., pabaiga 2026 m. IV ketv.

Lyginamasis variantas.

Nėra.

Investicijų skyriaus vedėja	Vida Tumelienė

Aida Deltuvienė, tel. +370 656 06 937, el. p. aida.deltuviene@prienai.lt